钦定古今图书集成/明伦汇编/宫闱典/第096卷 > 宝庆公主 下嫁赵辉
## 钦定古今图书集成/明伦汇编/宫闱典/第096卷 > 宝庆公主 下嫁赵辉

按《明外史公主列传》：“宝庆公主，太祖最幼女，下嫁赵
辉。辉父和，以千户从征安南阵没，辉袭父官。先是成
祖即位，主甫八岁，命仁孝皇后抚之如女。永乐十一
年，辉以千户守金川门，年二十馀，状貌伟丽，帝见而
异之，遂选以尚主。主既为后所抚，装赍视他主倍渥。
婚夕，特诏皇太子送主入邸。洪熙初，尊为大长公主”，
先辉薨。辉至成化十二年始卒。凡事六朝，历掌南京
都督及宗人府事。天顺中，乞封侯，不许。家故豪侈，姬
妾至百馀人，锦衣玉食，享有富贵者。逾六十四年，寿
九十。